আজ মহরম। মুসলিম সম্প্রদায়ভুক্ত মানুষের কাছে একই সঙ্গে অত্যন্ত তাত্‍পর্যপূর্ণ এবং শোকের দিন। মহল্লায় মহল্লায় বেরিয়েছে তাজিয়া মিছিল। শহরজুড়ে কড়া নিরাপত্তার বন্দোবস্ত রাখা হয়েছে পুলিস-প্রশাসনের তরফ থেকে।
 ওয়েব ডেস্ক: আজ মহরম। মুসলিম সম্প্রদায়ভুক্ত মানুষের কাছে একই সঙ্গে অত্যন্ত তাত্‍পর্যপূর্ণ এবং শোকের দিন। মহল্লায় মহল্লায় বেরিয়েছে তাজিয়া মিছিল। শহরজুড়ে কড়া নিরাপত্তার বন্দোবস্ত রাখা হয়েছে পুলিস-প্রশাসনের তরফ থেকে। বন্ধ রয়েছে বেশ কয়েকটি রাস্তা। মৌলালি, রাজাবাজার, পার্ক সার্কাস, ধর্মতলা, প্রিন্স আনোয়ার শাহ রোড সহ শহরের কিছু এলাকায় যানজটের আশঙ্কা রয়েছে।  এর মধ্যে পড়ছে মল্লিকবাজার, খিদিরপুর, একবালপুর, গার্ডেনরিচ অঞ্চলও। যান চলাচল স্বাভাবিক রাখতে তত্‍পর প্রশাসন। তার ওপর মণ্ডপে মণ্ডপে এখনও দুর্গা প্রতিমা থেকে যাওয়ায়, দর্শনার্থীদের ভিড় উপচে পড়ছে সেখানেও। ফলে আজ এই দুইয়ের জোড়া ফলায় প্রবল যানজটের আশঙ্কা শহরে।